Lav et referat af nedenstående tekst:

Tekst:
To fly fra SAS af samme type kollapsede inden for 57 timer og bragte manges liv i fare den 9. og 12. september. På trods af det mener transportminister Jakob Axel Nielsen (K) ikke, at der kan sættes spørgsmålstegn ved sikkerhedssystemerne. Det var budskabet, da han torsdag debuterede i stormfuldt samråd, der var unormalt velbesøgt og tog 2,5 time. Undervejs erkendte Jakob Axel Nielsen dog, at der var begået fejl, da ulykken i Aalborg blev betegnet som en enkeltstående hændelse, men han ville ikke udpege en syndebuk. - Det var en fejl, at kalde det i Aalborg en enkeltstående hændelse, men jeg vil ikke begynde at finde en syndebuk. Jeg er stadig tryg ved SAS og sikkerheden på flyene, og jeg sætter mig i weekenden med glæde op i et Dash 8-fly, når jeg skal til Aalborg, sagde Jakob Axel Nielsen. Transportministeren havde ikke lyst til at uddybe, hvilken myndighed, der har ansvaret for den fejl. - Nej, det gider jeg ikke, svarede han yderst kortfattet og skyndte sig væk fra den spørgende presse.  /ritzau/

Referat:
Jakob Axel Nielsen vil ikke finde syndebuk i fly-sagen